Document ID: 31997R0018

KOMISSION ASETUS (EY) N:o 18/97,
annettu 8 päivänä tammikuuta 1997,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 4 i artiklan 5 kohdan ja 25 artiklan,
sekä katsoo, että
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetussa komission asetuksessa (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 2311/96 (4), vahvistetaan tietyt soveltamissäännöt teurasvasikoiden aikaisesta markkinoille saattamisesta maksettavalle palkkiolle; järjestelmän tehokkaan hallinnon varmistamiseksi on tarpeen selventää tiettyjä säännöksiä, jotka liittyvät erityisesti ruhon tarjontamuotoon sekä asianomaisten tietojen ilmoittamiseen komissiolle,
keinottelutarkoituksessa tapahtuvan eläinten siirtojen vuoksi asetuksen (ETY) N:o 3886/92 50 artiklan 4 kohdan a alakohdan mukaista pitoaikaa olisi pidennettävä,
asetuksen (ETY) N:o 805/68 4 i artiklan 2 kohdassa sallitaan tietyillä edellytyksillä muiden kuin Eurostatin julkaisemien tilastojen viitekäyttö määritettäessä enimmäispainoa teurasvasikoiden ruhoille; Saksa on esittänyt vaihtoehtoiset luvut vuoden 1995 vasikantuotannolle; näiden tilastojen tarkistuksen jälkeen komissio voi hyväksyä niiden käytön enimmäispainon laskemisessa; tämän vuoksi asetuksen (ETY) N:o 3886/92 liitteessä IV Saksalle osoitettua painoa olisi muutettava,
asetuksen (ETY) N:o 3886/92 53 artiklan a alakohdassa säädetään, että prosessointipalkkioon ja aikaisesta markkinoille saattamisesta maksettavaan palkkioon sovellettava muuntokurssi on sen kalenterivuoden 1 päivänä tammikuuta, jona eläin teurastetaan, voimassa oleva maatalouden muuntokurssi; ottaen huomioon palkkioiden markkinasuuntainen luonne muuntokurssin olisi heijastettava tarkemmin todellisia taloudellisia olosuhteita; tämän vuoksi maatalouden muuntokurssin on oltava muuntokurssi, jota sovelletaan teurastuskuukautta edeltävän kuukauden ensimmäisenä päivänä,
ottaen huomioon yhteisön täytäntöönpanosääntöjen myöhäinen julkaiseminen sekä yhtäläisen järjestelmään pääsyn varmistamiseksi olisi toteutettava tiettyjä siirtymätoimenpiteitä palkkiohakemusten viimeisen jättöpäivän osalta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3886/92 seuraavasti:
1. Korvataan 50 artiklan 2 kohta seuraavasti:
"2. Kunkin eläimen teuraspaino vahvistetaan noudattaen ruhoille asetettuja vaatimuksia, joita on käytetty laadittaessa komission tilastotoimistolle toimitettuja vasikanlihan tuotantoa vuonna 1995 koskevia tilastoja, sen jälkeen kun on tarvittaessa sovellettu vuonna 1995 käytettyjä yhtäläisiä kansallisia kertoimia tarkoituksena ottaa huomioon ruhon erilainen tarjontamuoto punnittaessa ruho lämpimänä teurastamossa."
2. Korvataan 50 artiklan 4 kohdan a alakohdassa luku "60" luvulla "90".
3. Poistetaan 50 artiklan 4 kohdan b alakohdasta sanat "tai sen osan".
4. Lisätään seuraava virke 50 a artiklan 1 kohdan ensimmäiseen alakohtaan:
"Ennen 25 päivää joulukuuta 1996 teurastettuja eläimiä koskevia hakemuksia voidaan kuitenkin jättää 15 päivään tammikuuta 1997 saakka."
5. Poistetaan 50 a artiklan 2 alakohdan kolmas luetelmakohta.
6. Poistetaan 50 b artiklan 3 kohdan toisesta alakohdasta sana "päivittäin".
7. Korvataan 52 artiklan c alakohdan iii ja iv alakohta seuraavasti:
"iii) Jäsenvaltioiden on ilmoitettava komissiolle kunakin keskiviikkona:
- niiden eläinten lukumäärä, joille palkkiota on haettu edeltävän viikon aikana, jaoteltuna kymmenen kilogramman ryhmiin alkaen liitteessä IV tarkoitetusta enimmäispainosta,
- niiden eläinten lukumäärä, a) joille on haettu palkkioita ja b) joille on myönnetty palkkio, järjestelmän soveltamisesta alkaen.
iv) Jäsenvaltioiden on ilmoitettava komissiolle kunkin kuukauden 15 päivänä edellisenä kuukautena teurastettujen vasikoiden kokonaismäärä ja ruhojen kokonaispaino siten kuin se on määritelty 50 artiklan 2 kohdan säännösten mukaisesti."
8. Korvataan 53 artiklan a alakohta seuraavasti:
"a) - käyttäen teurastuskuukautta edeltäneen kuukauden ensimmäisenä päivänä sovellettavaa maatalouden muuntokurssia, kun on kyse prosessointipalkkiosta ja aikaisesta markkinoille saattamisesta maksettavasta palkkiosta,
- käyttäen 1 päivänä tammikuuta sinä kalenterivuonna, jona eläin on teurastettu, sovellettavaa maatalouden muuntokurssia, kun on kyse kausiporrastuspalkkiosta."
9. Korvataan liitteessä IV Saksaa koskeva paino "103 kilogrammaa" painolla "112 kilogrammaa".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1996. Tämän asetuksen 1 artiklan 2 ja 8 kohtaa sovelletaan kuitenkin päivästä, jona tämä asetus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä tammikuuta 1997.

Labels: 15
17
6